《寓秦淮寄冶城知己》
明代·林鸿

萍踪无蒂数分携，海国羁魂易惨悽。千里归心逢腊尽，乱山残雪望乡迷。

荒村落叶浑成雨，极浦寒潮亦到溪。遥想石桥梅发处，何由缩地一攀跻。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。